Jeg tror, det realistiske i 2019 og 2020 er,
at Mercedes fortsætter sin dominans.
De er altid i toppen.
EN ORIGINAL SERIE FRA NETFLIX
Det er meget svært
for de hold, der ikke har de store budgetter.
Hvordan kan et hold som vores overhovedet konkurrere?
Mercedes er vores største rival.
De vinder i øjeblikket,
så det er det hold, vi vil slå.
Formel 1 minder meget om krigsplanlægning.
VERDENSMESTRE
Vi sætter vores mål, udvikler kraftenheden
og sender den i marken.
Vi ved, hvad vi er i stand til at opnå,
men vi må ikke læne os tilbage.
Jeg har brug for mange krigere på rejsen.
Vi vinder og taber sammen.
Vi tager et skridt ad gangen.
Lad os smadre dem.
MØRKE DAGE
Jeg hedder Toto Wolff og er teamchef
for Mercedes Petronas' Formel 1-hold.
Jeg har været iværksætter hele mit liv.
-Hej. -De er over mig
ligesom jer.
I erhvervslivet kan man altid finde på undskyldninger.
Man kan vende historien til sin egen fordel.
-Vi ses. -Vi ses.
Men i motorsport vil stopurets absolutte sandhed
fortælle en, om man har gjort det godt nok.
Det kan jeg godt lide.
Kan du nå tilbage til pitten?
I gamle dage var det et hold, der ikke vandt løbene.
Ude af løbet.
Stop.
I sommeren 2012 blev Niki Lauda bedt om at gå med i bestyrelsen...
...og hjælpe med at få holdet ind på en mere succesrig vej.
Samtidig spurgte Daimler mig,
om jeg var interesseret i at lede holdet.
Og det kunne jeg ikke sige nej til.
Niki var en af de bedste racerkørere, der har eksisteret.
Han blev verdensmester
og var tæt på at dø i en racerulykke.
Halvdelen af hans krop brændte.
At overvinde smerten, komme tilbage og vinde verdensmesterskabet
gjorde ham meget stærk.
At vinde er én ting, men jeg har altid lært mere ved at tabe.
For man spilder ikke tiden med at bebrejde andre.
BESTYRELSESFORMAND
Analyser dig selv, ændr dig selv, så opnår du succes.
Niki Laudas rolle i Mercedes' succes kan ikke understreges nok,
for Niki havde evnen til at få tingene til at ske.
Selvom han var stoppet, var han racerkører.
RACERKØRER
Niki var hovedgrunden til, jeg gik med på holdet.
Hvis Niki ikke havde taget telefonen og ringet til ham,
tror jeg ikke, Lewis havde overvejet at skifte.
Sådan er Niki. Det er hans magt.
Vi er her til det japanske Grand Prix 2012.
I paddock-området tales der kun om Lewis Hamilton
og hans skift til Mercedes.
I 2013 vendte strømmen, og vi begyndte at blive mere konkurrencedygtige.
Vi var faste rivaler til at vinde løbene og stå på podiet.
Et stort tak til mine fans.
Hej!
-Er du glad nu? -Ja.
Han havde succes og var verdensmester,
så han forstår det pres, der er på en i bilen.
Han er en af motorerne bag holdets succes.
Det er fem verdensmesterskaber i træk for Mercedes.
En fantastisk præstation.
Gennem årene, hvor Niki og jeg har været på hold sammen,
er det, der startede som en fælles rejse som kolleger,
blevet til et venskab.
MAJ 2019
Sportsverdenen sørger over Niki Laudas død.
Den tredobbelte verdensmesters arv til sin sport er uden lige.
Niki vil altid være i vores hjerter og vil gå over i historien.
Okay. Godmorgen, Toto.
Godmorgen.
Som I kan forestille jer, er det her... meget svært.
Det er meget svært for holdet og for os alle sammen.
Jeg ser på billederne hele tiden...
...og...
...får tårer i øjnene hver halve time,
fordi han ikke er her mere.
Han vil blive dybt savnet her på holdet
og dybt savnet i Formel 1.
Jeg føler, vi har mistet det, der var Formel 1's hjerte og sjæl.
Jeg savner samtalerne med ham.
Jeg besøgte Niki.
Vi sendte videoer til hinanden, da han lå på hospitalet.
Jeg forsøgte at sende positive beskeder til ham
for at opmuntre ham.
Han skrev både, når han havde det godt og skidt.
Vi taber løbet, Bono.
Jeg kan ikke holde bilen bagved.
NIKI, VI SAVNER DIG
Han var med os i ånden og er det stadig.
Hamilton vinder Monaco Grand Prix.
Lewis, den sejr var Niki værdig. Fantastisk arbejde, tillykke.
Den var for Niki.
Jeg kæmpede i Nikis ånd.
Niki har haft så stor indflydelse på holdet
og hjulpet os med at nå hertil...
Jeg ved, han kigger ned og tager hatten af i dag.
Jeg forsøgte bare at fokusere og gøre ham stolt.
Det vil vi gøre resten af året.
Tabet af Niki gør ondt på Mercedes.
Og med sådan et slag er spørgsmålet,
hvor meget det vil påvirke holdet i år.
TYSKLAND
Det er det tyske Grand Prix,
og vi vil gerne klare os specielt godt på hjemmebane.
Jeg er den enøjede blandt de blinde, ikke?
Vi har den vigtigste, så...
Han må gerne komme for sent.
Så arrogant.
Vær mere intelligent end normalt.
-Hvad? -Vær mere intelligent i dag.
Det er jeg altid. Du forstår ikke humoren.
Du kan også tale tysk.
Jeg ved, du er engelsk gift,
men vi kan tale tysk.
I har mindre ilt deroppe i bjergene.
Ja, men når vi kommer ned, er vi de bedste kørere.
Velkommen til fredagens pressekonference inden det tyske Grand Prix 2019.
Hvordan tager man den på?
Du må virkelig være dum.
Du har været her tusind gange.
Selv fyren fra bjergene ved, hvordan man tager den på.
Alle undtagen Toto, så det beviser det.
Toto, hvis jeg må starte med dig.
I fejrer 125 års jubilæum i motorsport.
Hvad betyder en sejr i dag,
eftersom I også er hovedsponsorer?
Vi har et dedikeret logo,
vi har nye dragter på i morgen,
og der er masser af aktiviteter.
Men desuden
er det 25 point, og det er lige så mange som på alle andre baner,
og vi har brug for en god præstation
for at blive mestre.
-Er du okay? -Ja, og dig?
Man ved aldrig,
men lige nu er alt okay.
Det rækker de næste 20 minutter.
Ja.
Vi har vundet mesterskabet fire år i træk.
TEAMCHEF
Fra 2010 til 2013. Mercedes har vundet det hvert år siden da.
De er rivaler. Så vi vil slå dem.
For mig er der 1.600 superstjerner hos Mercedes.
Men holdets styrke er hver eneste person.
Jeg kan ikke køre bilen.
Jeg kan ikke designe en aerodynamisk overflade.
Men jeg kan prøve at forstå alt omkring fyren, der kan.
Og jeg forsøger at danne et grundlag
for disse folk, så de kan yde deres bedste.
Hvad var det andet?
Det andet spørgsmål var om opgraderingen.
Selvom vi er relativt hurtige,
er forenden virkelig svag...
De bedste Formel 1-kørere har nogle fælles træk.
Talent, opdragelse
og modgang
samt overvindelse af den modstand,
og det er den vigtigste egenskab, jeg har set.
Mine forældre arbejdede hårdt.
De ofrede alt,
så når jeg sætter mig i bilen...
...vil jeg ikke ødsle det bort.
Er der spørgsmål?
Er kørerne okay?
Godt, tak, alle sammen.
Vores udfordring er at lede to kørere på holdet.
Lewis er den bedste racerkører i sin generation
med fem verdensmesterskabstitler.
Valtteri er en yderst talentfuld racerkører.
Hans niveau er meget højt.
At være på hold med Lewis...
RACERKØRER
...er ærlig talt irriterende indimellem,
fordi han er ret hurtig.
Han er svær at slå.
Vores valg af Valtteri var meget bevidst.
Der var mange ting, som var svære at acceptere,
i forhold til min rolle på holdet,
som var mere støttende.
Men det er svært.
Det eneste, jeg vil som kører, er at vinde løbet.
Når Lewis slår mig,
føles det som et knivstik.
Folk må tro, hvad de vil.
Jeg er her for at vinde.
LØRDAG KVALIFIKATION
STOLTE AF 125 ÅR I MOTORSPORTEN
Mercedes fejrer 125 år i motorsporten.
125 ÅR I MOTORSPORT
Holdet besluttede at tage tilbage til 1954, deres første Formel 1 Grand Prix,
og klæde sig som i 50'erne.
Det ser flot ud.
Det er en lang historie og tradition,
så vi klæder os fint på.
Normalt fejrer vi ikke så meget.
Jeg kan ikke huske, at vi før har gjort så meget ud af
en begivenhed, hvad angår ekstra aktiviteter.
Jeg bliver bange, når jeg ser dig.
Jeg er en mafiaboss.
Hej.
Vi er klædt som i 50'erne
for at fejre 125 år i motorsporten, og vi går rundt som til fastelavn.
Her er selvfølgelig mange Lewis-fans.
Han har det ikke godt.
Kan du fortælle os noget?
Er det dehydrering eller hvad?
Ja, han har det slet ikke godt.
Der huserer et virus i paddock-området,
som har smittet ham.
Det er ikke mandeinfluenza.
Jeg sagde, at hvis han er syg,
kan han springe briefingerne over og blive i motorhomet.
Jeg brænder.
Pis, her er for varmt.
Som racerkører kan man ikke være syg,
og man skal altid være 100 procent.
Men jeg havde 40 i feber.
Jeg følte mig bare svag. Jeg svedte vildt.
Jeg sov knap nok.
Kvalifikationen afgør rækkefølgen søndag,
så en syg kører er et problem for holdet,
men især hvis det er førstekøreren
og ham, der går efter verdensmesterskabet.
De har selvfølgelig Valtteri og reservekøreren, Esteban Ocon,
men i forbindelse med det 200. Grand Prix og ens 125-årsjubilæum
skal førstekøreren være der til at kæmpe og føre an.
Okay, Lewis, hvordan går det? Relativt set.
Ja, det er...
Kvalifikationen er som en 100 meter sprint.
Høj intensitet, koncentration og spænding.
Man skal være rolig, fattet og koncentreret,
men jeg sætter mig i bilen,
jeg er øm i kroppen,
mit hjerte galopperer.
Giv mig normale handsker.
De passer ikke.
Lewis, det er Toto. Kanalen er åben. Fortæl.
Det er bare et langt løb.
Jeg har det ikke godt.
Men...
...jeg kan køre.
Jeg er klar.
Okay, god mand.
Lewis Hamilton kigger sig nok lidt over skulderen.
De unge, Max Verstappen og Charles Leclerc,
har virkelig taget sig sammen.
Hidtil har han haft et svar på alt.
Verstappen er over stregen.
Han er hurtigst.
Men Charles Leclerc er hurtigere
med 3,5 tiendedele af et sekund.
OM BORD MED HAMILTON
Lewis, der er ingen bag dig.
Lewis Hamilton starter på sin første omgang.
Den første sektor var rædselsfuld for Lewis Hamilton.
Han var langt over kantstenen i første sving
og kørte derfor lidt bredt, tror jeg.
Der er trafik.
Modtaget.
Lewis Hamilton, den 13. hurtigste.
Og det er ikke godt nok.
Han skal køre meget hurtigere.
Hvor langt bagefter var jeg?
Op til Leclerc er det 4,5 i sektor et,
6,5 i sektor to og 4,5 i sektor tre.
Det er vanskeligt at beskrive, hvor svært det er.
Man jagter millisekunder.
Men som barn vidste jeg, at hvis jeg arbejdede hårdere end alle andre,
burde jeg kunne opnå noget enestående.
Sådan er jeg skruet sammen.
Jeg vil se, hvor meget jeg kan indhente.
Hamilton kører hurtigere nu.
Har jeg problemer?
Nej.
En tredjeplads, seks tiendedele efter Leclerc på førstepladsen.
Okay, Lewis, du kan køre.
Max Verstappen er Mercedes' rival.
Lewis, bare hold farten.
Hamilton er den hurtigste indtil videre.
Og Lewis Hamilton ligger i poleposition lige nu.
Her kommer rivalerne.
Valtteri Bottas først.
Over stregen. Han kan ikke slå holdkammeraten.
Bliver Hamilton slået af Max Verstappen?
Nej!
Kom så, Lewis.
Sådan, ven.
Et halvt sekund. Hamilton er hurtigere end Bottas.
Max Verstappen er mellem de to Mercedeser.
Lewis, det er Toto. Du forbavser os altid.
Tillykke.
Tak, Toto.
Godt arbejde.
Jeg ved ikke, hvordan vi gjorde det, men tak for jeres arbejde.
I deres 200. Formel 1 Grand Prix-start
starter Mercedes i poleposition.
Tillykke til de tre bedste
til det tyske Grand Prix 2019.
Valtteri Bottas starter som nummer tre,
Max Verstappen som nummer to,
og det er den 87. poleposition i hans karriere og den fjerde i 2019
for poleindehaveren, Lewis Hamilton.
Spørgsmål til Max. Max, du starter som nummer to i morgen,
og tror du, at du kan...
Hvert år er der nye rivaler.
Ja, normalt under et løb
er vi altid lidt mere konkurrencedygtige.
Jeg starter på andre dæk...
Alle kørerne er talentfulde.
Det er meget lidt, der skiller os.
Ja, vi arbejder hårdt på det, og jeg er ret tilfreds med dagen i dag.
Det er nemmere at jagte end at føre.
Jeg kan blot lægge al min energi i bilen.
Formel 1 er et fjendtligt miljø, der bedømmer en hver eneste dag,
og det gør det meget intenst og presset.
Og når man har en friaften,
vil man glemme fjendtlighederne.
De fleste aftener var det Niki og mig.
Vi rejste altid sammen.
Jeg mistede en ven, da han døde.
Niki var speciel, når vi satte os i bilen.
Vi ligner hinanden.
Alt det der skal stå i midterstillingen.
Toogtyve grader.
Hvis de stod i midten, var Niki glad.
At kunne spise sammen,
hvilket vi gjorde hver dag på racerbanen,
er en tryghed, jeg savner.
Jeg tænker på vores venskab hver dag.
Jeg savner en allieret,
en sparringspartner, en talsmand i paddock-området.
Uden Niki føles det meget anderledes.
Jeg savner ham så meget.
SØNDAG RACERLØBET
Ja! Vådt løb! Jeg har glædet mig hele året.
Det er fantastisk.
Det siges, at regn er det, der ophæver forskellen i Formel 1,
fordi udstyret ikke betyder så meget mere.
Fornemmelsen afgør det.
Og om man kan finde grebet på banen.
Når vejret skifter,
gør det racerløb spændende,
fordi det gør en lidt sårbar.
Den hurtigste vinder ikke altid løbet.
Lidt tålmodighed i dette vejr.
Ja, og...
...god kommunikation.
Ja. Hold os opdateret.
-Du ser mere i pitten end os. -Ja.
-Hollandsk vejr! -Ja.
Jeg har på fornemmelsen, at hvis vi kan presse Mercedes lidt,
kan det gøre dem sårbare.
Det gør dynamikken ret interessant.
Jeg håber, det bliver spændende.
Jeg vil gerne se Verstappen og Hamilton kæmpe.
-Hav et godt løb. -Det er godt, ja.
Det er en meget intens sport.
Man skal levere 21 gange hvert eneste år
mod de bedste rivaler.
Vi er kun så gode som vores sidste løb.
Den største udfordring er
at skabe resultater hver eneste weekend.
Uden at begå fejl.
Lewis, ifølge radaren tror vi, det bliver mere af det samme.
Så støvregn de næste 30-60 minutter.
Jeg tager altid et løb ad gangen, for man ved aldrig, hvad der kan ske.
Man fokuserer bare på det, man har foran sig lige nu.
Et minut.
Femten sekunder.
Hamilton slipper nemt væk, og Verstappen kæmper.
Det er stadig skideglat.
Den snurrer rundt. Det er Sergio Perez.
Beklager.
Det sprøjter vildt. Her bliver de testet.
Lewis, Valtteri er bilen bagved og et hul ned til Verstappen.
Max Verstappen jagter Valtteri Bottas nu.
Vær tålmodig, Max.
Lewis, sig til, hvis du er klar til tørre dæk.
Man kører 320 kilometer i timen,
og det er svært at se, om banen er tør eller våd.
Jeg er okay lige nu.
Men dækkene er slidte.
I sjette sving regner det kraftigt, i andet sving er det tørt.
Det regner i pitten.
Det er Carlos Sainz.
Det regner stadig.
Verstappen mister kontrollen.
Fandens også!
Leclerc er ude!
Fandens!
Hamilton fører løbet og kører foran.
Det ser godt ud nu.
Valtteri er seks sekunder bagefter, Verstappen 7,2.
Pit, jeg mistede vingen.
Ja, kør ind.
-Hvor slem er skaden? -Vi er nødt til at se den.
Lewis skal have en ny frontvinge.
Nej, det er Lewis. Kør igennem.
Seksoghalvfjerds.
I skal skynde jer.
Sæt ikke dækkene på. Tag frontvingen af.
Seksoghalvfjerds.
Seksten til Lewis.
-Løft den. -Vingeskift.
Kom så.
I gennemsnit varer et pitstop i Formel 1 cirka to sekunder.
Det er tid.
Så et minut er et år i Formel 1.
Endelig kører han ud efter et minut i pitten.
Jeg kørte videre,
og ens selvtillid får virkelig et slag.
Det er meget svært at genopbygge den.
Der er Nico Hülkenbergs Renault.
Det er et af de mest vanvittige løb.
Verstappen fører igen.
Stroll på andenpladsen, Kvyat nummer tre.
Hvor ligger jeg nu?
Du er desværre nede på en tolvteplads.
Hamilton har noget at indhente.
Der skal kæmpes i de sidste 16 omgange.
Jeg har nok aldrig været en god taber.
Eller god til nederlag.
Det er i mit DNA.
Hamilton presser.
Lilla sektor tre i sidste omgang.
Okay, pres.
Hamilton undgik væggen med nød og næppe.
Hvis et hold begår en fejl, kan man intet gøre,
men hvis man har øvet sig meget,
og man har brugt så mange kræfter på det,
og man begår en fejl...
En sjælden fejl.
Det er svært at acceptere.
Træk bilen ud.
Nej, Lewis. Der er altid muligheder.
Man må aldrig give op, selvom situationen virker håbløs,
for selvom det bare handler om at få ét point,
kan det afgøre mesterskabet.
OM BORD MED BOTTAS
Lewis får ingen point. Vi kæmper for andenpladsen.
Hele holdets håb hviler på Valtteri nu
og på, at han opnår det resultat, de vil have i deres 200. Grand Prix.
Man ved, man har en stor chance.
Kom så, Valtteri. Du skal forbi.
Så presser man altid sig selv endnu mere.
Man ved, man har en stor chance for at opnå en masse point.
Det er Valtteri Bottas igen. Bottas er ude af løbet.
Pis! Hvordan er det muligt?
Er alt okay, Valtteri?
Ja, jeg har det fint. Jeg beklager.
I første sving var der en tør stribe.
Jeg må være kørt lidt for hurtigt ind.
Det drejer sig selvfølgelig om millimeter.
Jeg gled bare ud på den fugtige del udenfor.
Jeg vidste,
den var umulig at redde.
Jeg vidste, det var slut.
Jeg forspildte en stor chance for at vinde mesterskabet.
Der er så mange på holdet, der giver alt,
og med en enkelt fejl begået af en kører, kan man miste det hele.
Valtteri er ude i første sving.
Hvordan endte det så skidt?
Det er ikke gået godt for Mercedes i dag.
Vi tabte, fordi vi ikke var gode nok.
Vi kørte ikke godt nok.
Der er fyrværkeri og flammer for Max Verstappen,
vinderen af det tyske Grand Prix.
Godt klaret.
Det var fandeme stort!
Det var elendigt i dag.
Mere end elendigt.
Katastrofalt.
Hvad sagde du?
Jeg hørte dig ikke.
Hård dag på kontoret?
Nej, det var sgu noget forbandet møg og en lortedag på kontoret.
Ikke en hård dag.
Når man laver lort i det, vil man pege på en person.
Sådan fungerer mennesker.
Men hos os bebrejder vi ikke nogen.
Vi giver problemet skylden i stedet for personen,
hvilket er nemmere sagt end gjort.
-Det var ikke let. -Nej.
Hvad gik galt?
Alt gik galt.
Okay.
Hvem tager det første spørgsmål?
Toto, hvor pinligt er det her for dig?
Det er holdets hjemmebane, Netflix er her,
I har tøjet...
Alt var klar til fest,
men I endte med en bil på ellevtepladsen og en bil i gruset.
Det er ikke godt.
Vil du have overskriften til The Sun?
Det får du ikke.
Den laver jeg.
Det ved jeg.
Det var en rædselsfuld dag.
Forventer du virkelig, jeg svarer dig?
Hvorfor ikke?
Lewis kørte ind i væggen,
og vi begik en fejl med dækkene.
Dækkene var ikke klar.
Men jeg vil ikke give én dårlig beslutning eller én hændelse skylden.
Der var masser af ting, der gik galt.
Jeg beklager.
Nej, når vi begår fejl, begår vi dem sammen.
Jeg er skideked af det.
Jeg er bare frustreret over det skide sving.
Fandens.
Du gjorde rigtigt i at køre indenom pælen.
Du ville have mistet masser af tid med en halvødelagt vinge.
Beslutningen om dækkene havde været bedre,
men reset-reaktionen er at køre ind.
Du havde mistet vingen. Bebrejd ikke dig selv.
Ja.
Fandens.
Jeg er stadig forvirret over...
...hvorfor det gik så galt i dag. Og...
Ja.
Jeg kan bare sige undskyld...
...fordi jeg ikke klarede det.
Alle begår fejl.
Afgørende fejl.
For mig var det ikke et problem.
Vi skal huske, at Niki ville sige,
at et hold altid vil lide tilbageslag.
Intet hold vinder hvert eneste løb.
Men de sværeste løb, de hændelser, der gør mest ondt,
er dem, man lærer mest af.
I sidste ende lærer vi af det.
Vi rejser os igen og kommer stærkere tilbage.
Hvem er din favorit?
I KOMMENDE AFSNIT...
Den, der vinder for os.
Sørg for, bilen ser sådan ud bagefter.
Alle forventer at se Red Bulls biler
forrest på banen.
Nej!
Han skiftede nok underbukser bagefter!
Vi fjerner ham og sætter dig ind.
SENERE I DENNE SÆSON...
-Kan du vinde denne weekend? -Ja!
I kan kysse indimellem.
Alle forventer, at vi vinder.
Men vi må kæmpe for at blive i toppen.
Tekster af: Vibeke Petersen